Աշնակ

Աշնակ գիւղ․ (Թալին, Արագածոտն, Հայաստան)։ Կոչուած է նաեւ Աշնակալ կամ Էշնակ։ Կը գտնուի ծովի մակերեսէն 1420 մ․ բարձրութեան վրայ։

 Տեղեկութիւններ 
Աշնակ պատկանած է Կամսարական նախարարական ընտանիքին եւ աւելի ետք՝ Թ․ դարուն, երբ Կամսարականները կը տկարանան, Բագրատուներուն կը վաճառուի։ Սելճուքներուն արշաւանքներուն ընթացքին, գիւղաւանը կը կործանուի։

 Խաղողագործութեան եւ գինեգործութեան կեդրոն 
Աշնակը եղած է նաեւ խաղողագործութեան եւ գինեգործութեան կեդրոններէն մէկը։ Գիւղին հիւսիսային կողմէն 3-4 քմ դէպի հարաւ երկարող քարէ հին ցանկապատերով բաժնուած հողատարածքները այդ կը փաստեն։ Անոնց եզրերուն պահպանուած են հարիւրաւոր հնձաններու աւերակներ։ Անոնց մեծ մասն ունի քառանկիւն յատակագիծ։ 

 Արշակունեաց ամառանոց 
Աշնակ Ե․ դարուն եղած է մեծ բնակավայր եւ Արշակունի թագաւորներուն ամառանոցը։ 
մինի|Աշնակ գիւղին շրջակայքի յայտնաբերումները

 Պատմամշակութային յուշարձաններ 
1894-ին Ռուսական կայսերական հնաբանական ընկերութեան կողմէն Քարլ Դունբերգ (Կերչի հնաբանական թանգարանի տնօրէն) Աշնակի շրջանին մէջ կատարած է պեղումներ։ Անոր օգնած է Մեսրոպ վրդ․ Տէր Մովսէսեան։ Յայտնաբերուած իրերէն մաս մը այժմ կը պահուի Էրմիթաժի արեւելագիտական բաժնին մէջ։ 

 Չորս ամրոցներ 
ձախից|մինի|Աշնակ գիւղին շրջակայքի յայտնաբերումները
Գիւղի շրջակայքը գտնուող 4 ամրոցները կը հաստատեն անոր արքայական ձմեռանոց-զօրակայան ըլլալու փաստը։ 

 Առաջին ամրոցը կը գտնուի գիւղին կեդրոնը։ Անոր տարածքին մեծ մասը ծածկուած է քանդուած բնակելի տուներու աւերակներով (Ք․Ա․ 1-ին դար)։
 Երկրորդ ամրոցը (Ք․Ա․2րդ - Ք․Ա․1ին հազարամեակ) կը գտնուի գիւղէն 3 քլ․ հարաւ-արեւելք։ Պահպանուած են անոր պարիսպները։
 Երրորդ ամրոցը (վաղ միջնադար) կը գտնուի գիւղին արեւելեան մասին։ Անոր հիմնապատերը պահպանուած են։մինի|Սուրբ Աստուածածին եկեղեցի
 Չորրորդ ամրոցին (վաղ միջնադար) մինչեւ 1 մ․ բարձրութեամբ պատերը պահպանուած են։ Յայտնաբերումները կը վկայեն թէ Աշնակ Թ․ դարուն եղած է վարչական եւ տնտեսական կարեւոր կեդրոն։
ձախից|մինի|Ս․ Գրիգոր Լուսաւորիչ մատուռ

 Սուրբ Աստուածածին եկեղեցի 
Սուրբ Աստուածածին եկեղեցին Ե․ դարուն կառուցուած է։ Յուշարձանը ունեցած է շինարարական երեք շրջան՝ Ե․ դար, Բագրատունեանց ժամանակաշրջան եւ 1988-ի Սպիտակի երկրաշարժէն ետք։

 Սուրբ Գրիգոր Լուսաւորիչ մատուռ 
Գիւղին մէջ կը գտնուի Ս․ Գրիգոր Լուսաւորիչ մատուռը։
ձախից|մինի|Երկրորդ Համաշխարհային Պատերազմին ընթացքին զոհուածներու յուշարձան
մինի|Գէորգ Չաւուշի անուան տուն-թանգարանը

 Երկրորդ Համաշխարհային Պատերազմի զոհերու յուշարձան 
Աշնակին մէջ կը գտնուի Երկրորդ Համաշխարհային Պատերազմին ընթացքին զոհուածներու յուշարձան։ 

 Գէորգ Չաւուշի տուն-թանգարան 
Գէորգ Չաւուշի անուան տուն-թանգարանը կը գտնուի Աշնակ գիւղին մէջ։

Աշնակի արձանագրութիւնները եւ Բագրատունիներու անձնանունները․ Մարի Յովհաննէսեան, ԱԿՕՍ, 24 Նոյեմբեր 2023  Արագածօտնի Մարզպետարան․ Համայնքներ - ԱՇՆԱԿ 

 Ծանօթագրութիւններ 

 Արտաքին յղումներ 
Աշնակի պատմութեան և մշակոյթի անշարժ յուշարձանների ցանկ (Արագածոտնի մարզ) 
Ստորոգութիւն:Արագածոտնի մարզի գիւղեր
Ստորոգութիւն:Հայաստանի գիւղեր
Ստորոգութիւն:Գիւղեր այբենական կարգով
Ստորոգութիւն:Գիւղեր ըստ երկրի
Ստորոգութիւն:Գիւղեր